Ville Autio

Juho Ville Kustaa Autio (23. maaliskuuta 1923 Jyväskylä  – 14. tammikuuta 1993 Turku) oli suomalainen lääkäri ja professori. 

Aution vanhemmat olivat hovioikeudenneuvos Eino Kustaa Autio ja Kirsti Rosenberg ja hänen puolisonsa vuodesta 1953 oli Pirkko Inkeri Riihiaho. Autio tuli ylioppilaaksi Vaasan lyseosta 1944 ja valmistui lääketieteen lisensiaatiksi 1952. Lääketieteen ja kirurgian tohtoriksi hän väitteli 1957 ja sai kirurgian erikoislääkärin pätevyyden 1961. Turun yliopiston kirurgian dosentti Autiosta tuli 1962. Autio oli Tampereen keskussairaalan kirurgian yksikön ylilääkäri vuodesta 1964. Hänelle myönnettiin vuonna 1974 professorin arvonimi. Hän tutki varsinkin rintaelinkirurgiaa.Facta 2001, osa 2, p. 162. WSOY 1981. Autio oli Tampereen yliopiston lääketieteellisen tiedekunnan kirurgian professori 1982–1986.Facta 2001, osa 21, s. 209. WSOY 1981. Sodassa Autio toimi ballistisena laskijana.

 Lähteet 

Luokka:Suomalaiset lääkärit
Luokka:Suomalaiset kirurgit
Luokka:Suomalaiset professorin arvonimen saaneet
Luokka:Tampereen yliopiston professorit
Luokka:Suomalaiset professorit
Luokka:Vuonna 1923 syntyneet
Luokka:Vuonna 1993 kuolleet